কোকৰাঝাৰ চহৰৰ সমীপৰ মাহাজনপাৰাত গৌৰাং নৈত মাকৰ সতে গা ধুবলৈ গৈ এটি ৬ বছৰীয়া শিশু পানীত ডুব গৈ এই পৰ্যন্ত সন্ধানহীন হৈ থকা ঘটনাই অঞ্চলটোত চাঞ্চল্যৰ সৃষ্টি কৰিছে।
সন্ধানহীন শিশুটিক মাহাজনপাৰাৰ আমেজ আলি আৰু ছমৰেন বিবিৰ সন্তান মাহাজনপাৰা প্ৰাথমিক বিদ্যালয়ৰ প্ৰথম শ্ৰেণীৰ ছাত্ৰ আবুল কাছেম বুলি চিনাক্ত কৰা হৈছে।
প্ৰাপ্ত তথ্য মতে মাকৰ সৈতে গৌৰাং নৈত গা ধুবলৈ যোৱা কাছেমে গা ধুই থকা অৱস্থাত হঠাৎ মাকৰ পৰা বিচ্ছিন্ন হয় আৰু নৈৰ গভীৰ পানীত ডুব যায়। ঘটনাৰ পিছতে অঞ্চলটোত মুহুৰ্ততে হুৱাদুৱা লাগে আৰু গৌৰাং নৈত ডুব যোৱা কাছেমক বিচাৰি স্থানীয় ৰাইজে অভিযান চলায়।
পিছত ঘটনাৰ খবৰ লাভ কৰি এন ডি আৰ এফ বাহিনী ঘটনাস্থলীত উপস্থিত হৈ উদ্ধাৰ অভিযান আৰম্ভ কৰিছে যদিও বাতৰি লিখা পৰ্যন্ত সন্ধানহীন হোৱা শিশুটিক উদ্ধাৰ কৰিবলৈ সক্ষম হোৱা নায়।
লাচিতলৈ সন্মান, নে অপমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
